Trinley Thaye Dorje

Trinley Thaye Dorje (Tibettaans: ཕྲིན་ལས་མཐའ་ཡས་རྡོ་རྗེ་; geb. 6 Mei 1983, Tibet) is ’n aanspraakmaker op die titel 17de Karmapa. Die Karmapa is hoof van die Karma Kagyu-skool, een van die vier hoofskole van Tibettaanse Boeddhisme. Die ander aanspraakmaker op die titel is Ogyen Trinley Dorje.

 Biografie 
Trinley Thaye Dorje is die seun van die 3de Mipham Rinpoche (Tshe-dbang Bdud-'dul-lyn) van die Junyung-klooster, een van verskeie mense wat geglo word die reïnkarnasie van Ju Mipham, ’n belangrike lama van die Nyingmapa-skool en ’n afstammeling van koning Gesar van Ling, is.Diamondway-Buddhism  Biography Thaye Trinley Dorje. (URL besoek op 18 September 2006) Daar word berig dat die seun op die ouderdom van ses maande reeds begin vertel het dat hy die Karmapa was.Karmapa Thaye Dorje, Het Boeddhistische boek van Wijsheid van Liefde, 9080582352 (Nederlandse vertaling. (Oorspronklike Franse titel: Le livre bouddhiste de la sagesse et de l'amour) Die identiteit van die 17de Karmapa word egter betwis.

In 1988 het Shamar Rinpoche Lhasa in die geheim besoek om ondersoek in te stel of Thaye Dorje werklik die reïnkarnasie van die Karmapa is omdat hy gesê het die seun het in ’n droom aan hom verskyn. In Maart 1994 het Thaye Dorje en sy familie uit Tibet na Nepal ontsnap en toe na Indië, waar Shamar Rinpoche hom amptelik as die 17de Karmapa erken het. In 1994 is Thaye Dorje in Nieu-Delhi, Indië, deur die 14de Kunzig Shamarpa gekroon as die 17de Gyalwa Karmapa.

 Opvoeding 
Thaye Dorje het hierna ’n intensiewe tydperk van tradisionele opleiding in Boeddhistiese filosofie en praktyk ontvang. Hy het ook ’n moderne Westerse opvoeding van Britse en Australiese onderwysers en ’n intensiewe bekendstelling aan Westerse filosofie in Amerika gekry.Washington and Lee University Pemberton Teaches Western Philosophy in India. URL besoek op 18 September 2006)

Thaye Dorje woon tans in Kalimpong, Indië, waar hy sy opvoeding voortsit. Op 17 Mei 2006 is hy amptelik deur die Karmapa-liefdadigheidstrust as die regmatige en administratiewe opvolger van die 16de Karmapa erken. Die wettige opvolger is egter nog nie onbetwis bepaal nie.Karmapa Charitable Trust: Announcement from the Council of His Holiness Gyalwa Karmapa  (pdf) URL besoek op 18 Augustus 2006

 Sien ook 
 Karmapa
 Karmapa-omstredenheid

 Verwysings 

 Eksterne skakels 
 Amptelike webtuiste van die 17de Karmapa Trinley Thaye Dorje
 Kagyu Asië

15px Hierdie artikel is vertaal uit die Engelse Wikipedia

Kategorie:Geboortes in 1983
Kategorie:Leiers van die Tibettaanse Boeddhisme
Kategorie:Lewende mense